תגה

"**תגה**" היא חברה ישראלית פרטית המספקת שרותי עיצוב, פיתוח הנדסי וייצור מוצרים, המתמחה במכשור רפואי, מוצרי צריכה וציוד מקצועי ייעודי. החברה ממוקמת בתל אביב ופועלת במתכונת פיתוח "מקצה-לקצה". מאז הקמתה בשנת 2002, עיצבה ופיתחה תגה מוצרים עבור חברות ישראליות ובין-לאומיות וזכתה במספר פרסי חדשנות ועיצוב בין-לאומיים.

## רקע היסטורי
תגה נוסדה בתחילת העשור הראשון של המאה ה־21 בידי עמית ברק, מיקי היימן וחגי ברק. השלושה הקימו את החברה במקור כסטודיו לעיצוב ופיתוח מוצרים עבור תעשיית ההיי-טק הישראלית ובעיקר עבור חברות מכשור רפואי בתחילת דרכן. עם השנים, הגדילו את היצע השירותים של החברה.

יושב ראש החברה הוא ד"ר שלמה ברק, פיזיקאי, ממציא ויזם ישראלי, ממייסדי חברת אורבוטק.

בשנת 2007 הקימה תגה את חברת הבת Taga Bikes Ltd, שיועדה לפיתוח רכבי תחבורה עירונית קלים. חברת הבת שפעלה מישראל בשיתוף חברות בת בהולנד ובארצות הברית, פיתחה, ייצרה ושיווקה מספר דגמים של אופני משפחה, שנמכרו בלמעלה מ־50 מדינות.

## פעילות בתחום המכשור הרפואי
תגה פיתחה מאות מוצרים ומערכות דיגיטליות רפואיות. בין השאר, החברה מפתחת ומייצרת מערכות לטיפולי אסתטיקה רפואית, הדמיה רפואית, מכשור דנטלי, רובוטים לניתוחים, פתרונות לבישים לשיקום ותמיכה בחולים וציודי מעבדה. בין השאר, מספקת תגה ציוד ללקוחות בתחום הרפואה כ-Align, Lumenis, Boston Scientific, Medtronic ו-In-Mode.

## מוצרי צריכה ומוצרים מקצועיים
תגה פעילה בעיצוב ופיתוח מוצרי צריכה וציוד מקצועי, ממערכות הדפסה דיגיטלית לתעשיית הטקסטיל ועד מוצרי IoT, מצלמות, ציוד ספורט וקמפינג, ופתרונות לרחפנים. בין השאר מספקת תגה שירותים בתחומי הציוד ומוצרי הצריכה לחברות כגון קבוצת ארד, כתר' קורנית ועוד.

## פרויקטים מרכזיים
החברה עסקה בין השאר בפרויקטים הבאים:

### Mazor X
11. מערכת רובוטית לניתוחי עמוד שדרה, שפותחה עבור Mazor Robotics (כיום Medtronic). תגה הייתה שותפה לעיצוב התעשייתי ולפיתוח ההנדסי-מכאני של המערכת ואף זכתה על כך בפרסי העיצוב European Product Design Award וה-IDA.

### Pulse 120H
מערכת ניתוחים אורולוגית באמצעות לייזר של חברת לומניס. תגה הייתה שותפה לעיצוב התעשייתי ולפיתוח ההנדסי-מכני של המערכת ושל כל שאר המוצרים בחטיבת הניתוחים של לומניס (השייכת כיום לבוסטון סיינטיפיק). על עיצוב זה זכתה תגה בפרס RedDot Design Award.

### PulseNmore
מערכת אולטרסאונד ביתית לנשים הרות, המתחברת לסמארטפון ומאפשרת שידור בדיקות לרופא מרחוק. תגה הובילה את עיצוב המוצר ואת פיתוח המארז והחווייה הפיזית-דיגיטלית. המוצר זכה בפרס עיצוב בין-לאומי. כמו כן, נחתם הסכם אסטרטגי להשקעה של עד 50 מיליון דולר והסכם הפצה גלובלי לטכנולוגיה זו עם החברה הגלובלית GE Healthcare.

### iTero
סורקי שיניים דיגיטליים שפותחו עבור Align Technology. תגה הייתה מעורבת בעיצוב ובפיתוח ארגונומי של יחידת הסריקה, תוך המצאת ממשק שליטה על גבי הסורק להפחתת זיהום צולב ושיפור זרימת העבודה הקלינית. פיתוח זה נרשם כפטנט על ידי Align.

### ReWalk
מערכת הליכה ממונעת וממוחשבת למתמודדים עם שיתוק בפלג הגוף התחתון, אשר עוצבה ופותחה על ידי תגה עבור ReWalk וזכתה לחשיפה בין-לאומית כמו גם להופעה בספר השיאים של גינס, בתור המערכת הראשונה בעולם שאיפשרה לספורטאית משותקת לסיים מסלול מרתון. כמו כן, זכה עיצוב המוצר לפרס העיצוב הבינלאומי IF Product Design.

### Vuze XR
מצלמת 360°/D3 שנוצרה עבור חברת HumanEyes. המצלמה הדו-מצבית מאפשרת צילום וידאו ב־360 מעלות וכן צילום בתלת-ממד בלחיצת כפתור ומיועדת עבור שוק ה-VR ופתרונות וידאו אימרסיביים. המוצר זכה בפרס Red Dot Design Award בקטגוריית עיצוב מוצר ובפרס בתערוכת CES.

### GeneoX
מערכת לטיפולי פנים בלתי פולשניים עבורת חברת Pollogen. תגה פיתחה את הדור החדש של המוצר, לרבות העיצוב התעשייתי, הפיתוח ההנדסי, חוויית המשתמש והממשק הדיגיטלי. המערכת הושקה לשימוש מקצועי בשנת 2023 והמוצר זכה להצלחה מסחרית ניכרת ובשלושה פרסי עיצוב וחדשנות.

## חברות בת
### Taga Bikes
כאמור, חברת הבת של תגה, הייתה אחת מזרועות הפיתוח המשמעותיות של החברה ועסקה בפיתוח; ייצור ושיווק אופני משפחה חדשניים לשוק הגלובלי. הדגם הראשון Taga 1.0, שהושק ב־2009, היה תלת-אופן עם מנגנון מודולרי המאפשר מעבר מהיר ממצב אופניים למצב עגלת ילדים. הדגם נרשם כפטנט וזכה לפרסים במספר תערוכות ישראליות בין-לאומיות של אופניים ומוצרי תינוקות ובתחרויות עיצוב בין-לאומיות וכן וזכה לחשיפה ומכירות ברחבי העולם ולמספר פרסי חדשנות. הדגם השני Taga 2.0 אשר היה תלת אופן משפחתי מרובה אפשרויות, גייס מיליוני דולר ב-קיקסטארטר ובאינדיגוגו וזכה למספר פרסי חדשנות. ב-2018, נמכרו נכסי החברה לחברת TR Bikes.

### Spark Labs
Spark Labs הוא מאיץ חדשנות תעשייתי בחסות רשות החדשנות (מאיץ מופ״ת), בבעלות משותפת של תגה, חברת הייעוץ האסטרטגי שלדור והיזם והמשקיע הסדרתי שמעון אקהויז. המאיץ נועד לתמוך בחברות תעשיתיות ע״י פיתוח מוצרי מו&amp;quot;פ חדשניים והוא חלק מהמאמץ של רשות החדשנות לקדם את חברות התעשיה ואת היצוא של מדינת ישראל. המאיץ מלווה את החברות לאורך כל שלבי הפיתוח, מרעיונאות והוכחת היתכנות ועד תכנון הנדסי, פיתוח אב טיפוס והיערכות לשווקים גלובליים.

## פרסים והוקרות
תגה זכתה בעשרות פרסי עיצוב וחדשנות בין-לאומיים וביניהם פרסי Red Dot Design Award, European Product Design Award, International Design Awards, Product Design Award, Good Design Award, CES Innovation Awards, Core77 Design Awards של ה-iF.
## קישורים חיצוניים
* 

## הערות שוליים

קטגוריה:חברות ישראליות
קטגוריה:חברות טכנולוגיה
קטגוריה:חברות רפואיות